Aleksander Lindsay fan Barnweill

Aleksander Lindsay fan Barnweill (Ingelsk: Alexander Lindsay of Barnweill; Breneville, ±1267 – yn Skotlân, 1308) wie in Midsiuwsk Skotsk ealman, dy't yn 'e Skotske Unôfhinklikheidsoarloggen tsjin 'e Ingelsen focht. Hy wie in oanhinger fan 'e ferneamde Skotske frijheidsstrider en kening Robert de Bruce.

Libben
Lindsay waard om 1267 hinne berne yn Breneville, yn it greefskip Ayrshire, yn súdwestlik Skotlân. Hy wie in soan fan David Lindsay fan de Byres, in ridder omtrint 1279 yn Egypte sneuvele ûnder de Njoggende Krústocht. Lindsay wie de laird fan Barnweill. Syn namme is yn oantinken bleaun om't er in oanhinger wie fan 'e ferneamde Skotske frijheidsstrider en kening Robert de Bruce.

Doe't dyselde him op 7 july 1297 foar koarte tiid fermoedsoene mei kening Edwert I fan Ingelân by de saneamde Kapitulaasje fan Irvine, wie Lindsay ien fan 'e trije eallju dy't boarch foar him stiene (de oaren wiene Jakobus Stewart, 5e grutsteedhâlder fan Skotlân en Robert Wishart, biskop fan Glasgow). Fierders is der net folle oer Lindsay bekend. Hy moat yn 1308 stoarn wêze.

Kategory:Skotske adel
Kategory:Skotsk opstanneling
Kategory:Clan Lindsay
Kategory:Persoan yn de Skotske Unôfhinklikheidsoarloggen
Kategory:Persoan berne yn 1267
Kategory:Persoan stoarn yn 1308